**Zmluva o dodaní, podpore pri prevádzke, správe a servise**

**„Inteligentného riadenia dopravy – smart Trnava“**

a

**Licenčná zmluva**

podľa § 65 a súv. zákona č.185/2015 Autorského zákona v platnom znení

(ďalej len "**Zmluva**")

uzatvorená medzi:

**Objednávateľ:**

Názov (obchodné meno): **Mesto Trnava**

Sídlo: Hlavná č. 1, 917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

bankové spojenie: VÚB Trnava

č. účtu IBAN: SK29 0900 0000 0051 4972 8123

zástupca pre veci technické:

telefón:

e-mail:

(ďalej len „Objednávateľ“)

**Dodávateľ:**

Názov (obchodné meno):

Sídlo:

IČO:

DIČ:

IČ DPH:

štatutárny zástupca:

bankové spojenie:

č. účtu IBAN:

zástupca pre veci technické:

telefón:

e-mail:

(ďalej len „Dodávateľ“)

(spolu účastníci zmluvy aj ako „Zmluvné strany“)

**PREAMBULA**

1. Objednávateľ má záujem o obstaranie diela s názvom „Inteligentné riadenie dopravy – Smart Trnava“ a jeho prevádzkovanie na území mesta Trnavy (ďalej „Projekt“).
2. Hlavným cieľom Projektu je:
* zlepšenie prejazdnosti a zvýšenie bezpečnosti dopravy v meste Trnava umožnením lepšej regulácie dopravy zavedením systému inteligentného riadenia dopravy pomocou dopravných zariadení podľa najmodernejších európskych kritérií, sledovaním úrovne dopravy v meste, dopravných kolón, počítaním času dojazdu, sčítaním a klasifikáciou dopravného prúdu a pod.
* zlepšenie, resp. udržanie dobrej kvality ovzdušia prostredníctvom integrácie siete meteostaníc (existujúcich a jednej novej), prijímaním opatrení na základe vyhodnocovania dát z týchto meteostaníc
* zvýšenie využívania dát v procesoch mesta a pri tvorbe mestských politík.
1. Predmetom navrhovaného Projektu sú nasledovné prioritné oblasti pre implementáciu moderných prvkov:
* regulácia dopravy - prvky upokojenia dopravy, smerovanie dopravy, pohyb osôb a dopravných prostriedkov
* lokálne environmentálne ukazovatele (hlučnosť, prašnosť, emisie znečisťujúcich látok a prvkov, teplota, vibrácie a pod.)
* zvýšenie využívania dát v procesoch mesta a pri tvorbe mestských politík.
1. Objednávateľ má záujem na tom, aby Projekt predstavoval funkčný a prevádzkyschopný systém riadenia dopravy na území mesta Trnava.
2. Dodávateľ má ako vybraný dodávateľ v rámci verejného obstarávania záujem na dodaní Projektu a poskytnutí licencie k Projektu pre Objednávateľa.
3. Zmluvné strany podpisom Zmluvy berú na vedomie, že predmet Zmluvy je/bude spolufinancovaný z prostriedkov nenávratného finančného príspevku, operačný program: 311000-Operačný program Integrovaná infraštruktúra, názov projektu: Inteligentné riadenie dopravy – smart Trnava, kód výzvy: OPII-2020/7/11-DOP-Moderné technológie.
4. **PREDMET A ÚČEL ZMLUVY**
	1. Dodávateľ sa zaväzuje dodať Objednávateľovi Projekt, ktorý bude nasadený a prevádzkovaný ako systém riadenia dopravy mesta Trnava, ďalej udeliť/poskytnúť Objednávateľovi licenciu/licencie k vyhradeným častiam Projektu, zabezpečovať podporu pri prevádzke a správe Projektu za podmienok dojednaných touto Zmluvou po dobu platnosti tejto Zmluvy.
	2. Zmluva bude zložená z nasledovných ucelených častí plnenia Projektu:
5. Smart platforma Projektu
6. Projektová dokumentácia
7. Inžinierska činnosť
8. Realizácia obnovy CSS - časť križovatky
9. Realizácia obnovy CSS - časť SMART prvky
10. Podpora pri správe a prevádzke Projektu a servis

(ďalej jednotlivo alebo spolu aj ako „predmet Zmluvy“).

* 1. Pre vylúčenie pochybností platí, že predmet Zmluvy musí byť spracovaný/zrealizovaný v súlade so Štúdiou uskutočniteľnosti Projektu, ktorá tvorí Prílohu č. 1 tejto Zmluvy.
	2. Minimálne technické požiadavky v rozsahu základných technických a technologických požiadaviek na Projekt, najmä/nie výlučne požiadavky na hardvérové a softvérové vybavenie zariadení Projektu a/alebo jeho častí tvoria Prílohu č. 2 tejto Zmluvy.
	3. Dodávateľ sa zaväzuje dodať Projekt, resp. jeho časti Objednávateľovi riadne, včas a v požadovanej kvalite v rozsahu Minimálnych technických požiadaviek pre Projekt, resp. jeho častí.
	4. Objednávateľ sa zaväzuje zaplatiť Dodávateľovi cenu za Projekt, resp. jeho časti vo výške a za podmienok dojednaných touto Zmluvou.
	5. Účelom tejto Zmluvy je dodanie a nasadenie Projektu na jeho výlučné používanie Objednávateľom v systéme riadenia dopravy mesta Trnavy.
	6. Dodávateľ berie na vedomie a súhlasí, že pre plnenie tejto Zmluvy osobou zastupujúcou Objednávateľa a tým osobou oprávnenou na strane Objednávateľa za časť plnenia súvisiaceho s IT riešeniami a IT technológiou je obchodná spoločnosť TT-IT, s.r.o., so sídlom Trhová 2, 917 01 Trnava (IČO: 44 102 771), ktorá je vo výlučnej zakladateľskej pôsobnosti Objednávateľa. Pokiaľ sa v súvislosti s predchádzajúcou vetou bude pre plnenie tejto Zmluvy vyžadovať osobitné poverenie alebo splnomocnenie, Objednávateľ sa ho zaväzuje bezodkladne vystaviť.
1. **SMART PLATFORMA PROJEKTU**
2. Dodávateľ sa zaväzuje dodať Objednávateľovi:
3. Integračno-analytickú SW Platformu s licenciou a garantovanou dostupnosťou systému
4. Implementáciu, nasadenie a testovanie platformy na zariadeniach Dodávateľa vrátane zaškolenia Objednávateľa s jej prevádzkou
5. Integráciu existujúcich systémov a dát

(ďalej „Smart platforma Projektu“), ktorou Objednávateľ zavedie funkčný a prevádzkyschopný systém riadenia dopravy mesta Trnava (ďalej „Systém riadenia dopravy TT“).

1. Minimálne požiadavky v rozsahu základných technických, technologických a procesných požiadaviek na Smart platformu Projektu vyplývajú z Prílohy č. 2 k tejto Zmluve.
2. Miestom plnenia - odovzdania Smart platformy Projektu je:
3. sídlo Objednávateľa / sídlo Dodávateľa a/alebo
4. iné miesto plnenia písomne oznámené Dodávateľovi Objednávateľom najneskôr 7 dní pred jeho plánovaným odovzdaním Objednávateľovi.
5. Termín plnenia je: do ...............dní od účinnosti Zmluvy. Nedodanie Smart platformy Projektu riadne a/alebo včas sa považuje za podstatné porušenie tejto Zmluvy.

*Podmienky plnenia*

1. Dodávateľ sa zaväzuje v určenom termíne Smart platformu Projektu dodať a nasadiť pre potreby Objednávateľa ako funkčný Systém riadenia dopravy TT. Smart platforma Projektu musí spĺňať minimálne technické požiadavky a podmienky rozhrania v zmysle špecifikácie rozhrania.
2. Garantovaná dostupnosť Systému riadenia dopravy TT („systému“) je ........% z 24hod/7dní-týždeň/365dní-rok, t.j. max. možný výpadok systému je ........hod/rok, t.j. ......hod/mesiac. Nedostupnosť systému sa počíta počas pracovného dňa od 0,00 hod. do 23,59 hod., a to od nahlásenia incidentu v čase dostupnosti podpory Dodávateľa. Do dostupnosti systému sa nezapočítavajú servisné okná a plánované odstávky Systému riadenia dopravy TT. V prípade nedodržania dostupnosti systému bude každý začatý pracovný deň nedostupnosti systému braný ako deň omeškania bez odstránenia vady a/alebo incidentu (t.j. podstatné porušenie Zmluvy).
3. Objednávateľ sa zaväzuje poskytnúť a/alebo koordinovať poskytnutie nevyhnutnej súčinnosti Dodávateľovi pri implementácii Smart platformy Projektu pri zavádzaní Systému riadenia dopravy TT. V prípade, ak je pre splnenie povinnosti Dodávateľa podľa tohto článku Zmluvy nevyhnutná súčinnosť Objednávateľa a Objednávateľ túto súčinnosť neposkytne, nie je Dodávateľ v omeškaní so splnením povinnosti podľa tejto Zmluvy. Poskytnutím súčinnosti sa predovšetkým rozumie poskytnutie technických alebo iných podkladov k Systému riadenia dopravy TT. Dodávateľ je do 30 kalendárnych dní od podpisu tejto Zmluvy povinný predložiť Objednávateľovi procesný harmonogram realizácie implementácie Smart platformy Projektu.
4. Dodanie a implementovanie Smart platformy Projektu pre Systém riadenia dopravy TT si Zmluvné strany potvrdia formou písomného Protokolu o odovzdaní, prevzatí a implementovaní Smart platformy Projektu podpísaného Zmluvnými stranami. Objednávateľ je povinný potvrdiť implementovanie Smart platformy Projektu aj v prípade výskytu drobných nedostatkov, ktoré nebránia jej riadnemu užívaniu. O týchto drobných nedostatkoch bude spísaný zápis; nedostatky Dodávateľ odstráni v dohodnutom, technicky primeranom termíne, ktorý nebude kratší ako 7 dní.

1. Zmluvné strany sa dohodli na testovaní Smart platformy Projektu (skúšobnej prevádzke) po jej implementovaní Dodávateľom v rámci Systému riadenia dopravy TT v dĺžke trvania ..................mesiacov od podpísania Protokolu (bod 2.8). Pokiaľ nebudú dosiahnuté a zachované Projektom požadované Minimálne požiadavky Projektu, najmä/nie výlučne parametre, výkony a funkčné charakteristiky Projektu, Objednávateľ si vyhradzuje právo predĺžiť skúšobnú prevádzku o ďalšie obdobie ...........mesiacov, a to za účelom dosiahnutia bezproblémovej funkčnosti Smart platformy Projektu. Pre úhradu ceny za Smart platformu Projektu platí, že Dodávateľ je oprávnený vystaviť faktúru za Smart platformu Projektu až po uplynutí skúšobnej prevádzky, kedy Objednávateľ protokolárne potvrdí, že Smart platforma Projektu funguje bez vád. Pre vylúčenie pochybností platí, že skúšobná doba sa nezarátava do záruky, pričom záruka začína plynúť v súlade s bodom 2.17. od prebratia predmetu Zmluvy do (ostrej) prevádzky, t.j. od zahájenia prevádzky funkčného Systému riadenia dopravy TT
2. Dodávateľ dodaním Smart platformy Projektu prevádza na Objednávateľa vlastnícke práva k všetkým častiam Smart platformy Projektu, s výnimkou autorských práv. Všetky majetkové práva autora k Smart platforme Projektu vykonáva výhradne Dodávateľ.
3. Dodávateľ poskytuje Objednávateľovi výhradnú licenciu k použitiu všetkých dotknutých častí Smart platformy Projektu, a to pre každú nasadenú ako aj novú súčasť/zariadenie Systému riadenia dopravy TT obstaranú Objednávateľom a implementovanú Dodávateľom do Systému riadenia dopravy TT počas trvania platnosti tejto Zmluvy.
4. Smart platforma Projektu pre účely Systému riadenia dopravy TT a licencia k Smart platforme Projektu sa poskytuje v súlade s účelom tejto Zmluvy. Licencia je viazaná na Systém riadenia dopravy TT.
5. Objednávateľ nie je oprávnený použiť Smart platformu Projektu na iný účel alebo v inom rozsahu ako je definované v tejto Zmluve. Objednávateľ nie je oprávnený poskytnúť tretím osobám sublicenciu na použitie Smart platformy Projektu s výnimkou subjektu, ktorý bude spravovať/prevádzkovať Systém riadenia dopravy TT v mene alebo za Objednávateľa. Pre vylúčenie pochybností platí, že verejne publikovateľné dáta získané z Projektu pri plnení tejto zmluvy bude možné sprístupniť a poskytnúť tretím osobám (verejnosti) vo forme „open“ dát.
6. V prípade, ak Objednávateľ poruší akúkoľvek zo svojich povinností, ktoré mu vyplývajú z tohto článku Zmluvy, bude to považované za podstatné porušenie Zmluvy, ktoré zakladá právo Dodávateľa odstúpiť od Zmluvy. Následkom odstúpenia v tomto prípade nie je zánik licencie podľa tejto Zmluvy vo vzťahu ku Smart platforme Projektu, prípadne všetkým jej častiam/rozmnoženinám implementovaným Dodávateľom do Systému riadenia dopravy TT ku dňu doručenia oznámenia o odstúpení. Odstúpením nie je dotknutý nárok Dodávateľa na zaplatenie ceny za plnenie, ktoré do momentu účinnosti odstúpenia poskytol Objednávateľovi podľa tejto Zmluvy ani náhradu prípadnej vzniknutej škody.
7. Objednávateľ nie je oprávnený:
8. vykonávať na dodanej Smart platforme Projektu akékoľvek zmeny alebo použitie Smart platformy Projektu (alebo jej častí) s iným programovým vybavením, na ktoré Objednávateľ nemá písomný súhlas od Dodávateľa
9. prenechať do užívania, prenajať, vypožičať alebo akýmkoľvek iným spôsobom poskytnúť bezodplatne alebo za odplatu Smart platformu Projektu alebo jej časť tretej osobe s výnimkou dojednaní podľa tejto Zmluvy
10. využívať Smart platformu Projektu akýmkoľvek iným spôsobom, ktorý nie je v súlade s licenciou udelenou podľa tejto Zmluvy, podmienok dohodnutými touto Zmluvou a právnymi predpismi.

*Záručné podmienky*

1. Dodávateľ poskytuje záruku, že Smart platforma Projektu má ku dňu zavedenia a spustenia Systému riadenia dopravy TT vlastnosti podľa tejto Zmluvy a je bez právnych vád.
2. Záruka na Smart platformu projektu sa poskytuje na 84 mesiacov. Záručná doba začína plynúť dňom podpisu Protokolu o implementácií Smart platformy Projektu a zahájení prevádzky funkčného Systému riadenia dopravy TT.
3. Dodávateľ zodpovedá za vady Smart platformy Projektu, ktoré má preukázateľne v čase prevádzky Systému riadenia dopravy TT a za vady, ktoré sa preukázateľne vyskytnú počas plynutia záručnej doby.
4. Počas plynutia záručnej doby má Objednávateľ právo požadovať bezodplatné odstránenie vád a Dodávateľ je povinný zistené vady bezodplatne odstrániť.
5. Objednávateľ je povinný zistené vady uplatniť u Dodávateľa bezodkladne po ich zistení písomnou formou.
6. Dodávateľ je povinný riadne uplatnené vady odstrániť bezodkladne, najneskôr v technicky primeranej/vyžiadanej lehote určenej Objednávateľom v písomnej výzve, inak v čase, ktorý bude definovaný v prevádzkovom poriadku.
7. Dodávateľ nezodpovedá za vady vyplývajúce z neoprávneného a neodborného zasahovania do Projektu. Dodávateľ nezodpovedá za vady spôsobené nefunkčnosťou alebo vadnou prevádzkou Systému riadenia dopravy TT ako celku (vrátane jeho hardvéru, operačného systému a pod.), ak nie je preukázateľne spôsobená vadou Smart platformy Projektu.
8. **PROJEKTOVÁ DOKUMENTÁCIA**
	1. Dodávateľ sa zaväzuje vypracovať a dodať Objednávateľovi Projektovú dokumentáciu - realizačnú dokumentáciu súvisiacu s obnovou CSS na križovatkách, vrátane projektovej dokumentácie pre ASD, kamerový systém, systém video monitoringu dopravy a dopravných informačných tabúľ, všetko v rozsahu spôsobilom pre realizáciu Projektu.
	2. Objednávateľ sa zaväzuje za riadne a včas dodanú Projektovú dokumentáciu od Dodávateľa zaplatiť cenu dohodnutú v tejto Zmluve.
	3. Projektová dokumentácia musí byť spracovaná v súlade so Štúdiou uskutočniteľnosti Projektu, ktorá tvorí Prílohu č. 1 tejto Zmluvy.
	4. Minimálne požiadavky na Projektovú dokumentáciu tvoria Prílohu č. 2 tejto Zmluve.
	5. Termín plnenia: Dodávateľ odovzdá Objednávateľovi vypracovanú Projektovú dokumentáciu najneskôr do ................dní od účinnosti tejto Zmluvy.
	6. Dodávateľ sa zaväzuje odovzdať Objednávateľovi Projektovú dokumentáciu v štyroch listinných vyhotoveniach overených stavebným úradom v stavebnom konaní a v jednom vyhotovení v digitálnej forme v .pdf. formáte na CD nosiči. Súčasťou Projektovej dokumentácie musia byť kópie vyjadrení a stanovísk všetkých dotknutých orgánov k Projektovej dokumentácii.
	7. Odovzdanie Projektovej dokumentácie bude uskutočnené formou písomného Protokolu o odovzdaní a prevzatí Projektovej dokumentácie podpísaného oboma Zmluvnými stranami.
	8. V prípade, že v akomkoľvek povoľovacom alebo inom konaní vznikne, resp. bude identifikovaná potreba úpravy alebo doplnenia Projektovej dokumentácie, a to najmä/nie výlučne z dôvodu nedostatku Projektovej dokumentácie, chyby Projektovej dokumentácie alebo z dôvodu zmien stavebno-technických alebo inak dotknutých noriem vyvolávajúcich potrebu úpravy Projektovej dokumentácie za účelom realizácie Projektu, Dodávateľ je povinný bezodplatne takúto zmenu/úpravu/doplnenie Projektovej dokumentácie bezodkladne vykonať, pričom:
9. „Nedostatkom“ Projektovej dokumentácie sa rozumie odchýlka v kvalite, rozsahu alebo parametroch Projektu alebo jeho časti, stanovených technickou alebo stavebno-technickou požiadavkou, prípadne technickými alebo inými normami požadovanými pre Projekt
10. „Chybou“ Projektovej dokumentácie sa rozumie nevhodná povaha vecí plynúca zo zadania Projektu alebo pokynov prevzatých alebo daných k vykonaniu Projektu, ak Dodávateľ mohol túto nevhodnosť zistiť pri vynaložení odbornej starostlivosti (najmä zistená chyba v Projektovej dokumentácii).
	1. Dodávateľ je povinný bez zbytočného odkladu, najneskôr však do 10 pracovných dní odstrániť zistený Nedostatok a/alebo Chybu Projektovej dokumentácie, prípadne ostatných podkladov pre Projektovú dokumentáciu pre potreby riadneho a včasného uskutočnenia Projektu.
11. **INŽINIERSKA ČINNOSŤ**
	1. Dodávateľ sa zaväzuje vykonať pre Objednávateľa inžiniersku činnosť, ktorej výsledkom bude:
12. obstaranie vstupných podkladov, prieskumov, odborných posudkov a obstaranie nevyhnutných rozhodnutí, stanovísk, vyjadrení, súhlasov, posúdení alebo opatrení dotknutých orgánov štátnej správy, samosprávnych orgánov, majiteľov resp. správcov inžinierskych rozvodov a sietí a pod.
13. vydanie územného rozhodnutia, stavebného povolenia alebo iného povolenia potrebného pre realizáciu Projektu
14. zastupovanie Objednávateľa v konaní so štátnymi orgánmi, samosprávnymi orgánmi, dotknutými orgánmi chrániacimi verejné záujmy podľa osobitných predpisov a inými dotknutými organizáciami
15. zastupovanie Objednávateľa v stavebnom konaní alebo akomkoľvek inom povoľovacom konaní za účelom realizácie Projektu a ďalej aj v kolaudačnom konaní, vrátane zabezpečenia podkladov pre potrebné konania vrátane podkladov pre územné rozhodnutie, stavebné povolenie, kolaudačné rozhodnutie, alebo iné rozhodnutie, pokiaľ bude potrebné alebo vyžiadané
16. zastupovanie Objednávateľa a obstaranie všetkých iných úkonov a služieb potrebných a vyžiadaných pri príprave a uskutočnení Projektu.
	1. Ako podklad pre vydanie jednotlivých rozhodnutí/povolení bude použitá Projektová dokumentácia podľa tejto Zmluvy.
	2. Dodávateľ bude Objednávateľovi poskytovať inžiniersku činnosť tak, aby bol dosiahnutý výsledok a účel sledovaný touto Zmluvou, pričom vo vydaných rozhodnutiach/povoleniach bude ako navrhovateľ/žiadateľ/stavebník uvedený Objednávateľ (Mesto Trnava). Na tento účel týmto udeľuje Objednávateľ Dodávateľovi plnú moc na vykonanie právnych úkonov v zmysle tejto Zmluvy pri vykonaní inžinierskej činnosti na splnenie predmetu Zmluvy. V prípade potreby udelenia individuálnej plnej moci alebo samostatných plných mocí, sa Objednávateľ zaväzuje takéto plné moci v prospech Dodávateľa vystaviť bezodkladne, najneskôr do 5 pracovných dní od doručenia požiadavky Dodávateľa. Pre vylúčenie pochybností platí, že Dodávateľ nie je oprávnený pri zastupovaní Objednávateľa zaväzovať Objednávateľa vecne a/alebo finančne, pričom v takomto prípade sa vyžaduje vyžiadanie si záväzného pokynu a/alebo súhlasu Objednávateľa.
	3. Termín plnenia: Lehota na vykonanie inžinierskej činnosti podľa tohto článku Zmluvy je ...............dní od odovzdania Projektovej dokumentácie podľa tejto Zmluvy.
	4. Pre vylúčenie pochybností platí, že v tejto lehote bude rozhodnutie/povolenie vydané (nie právoplatné). Lehota na splnenie záväzku podľa bodu 4.4 tohto článku Zmluvy predstavuje s ohľadom na zákonmi predpokladané lehoty konaní ideálne očakávanú lehotu na dosiahnutie sledovaného zámeru (vydanie rozhodnutia/povolenia), ktorá ale môže byť zmenená a predĺžená o objektívne príčiny vynútené zákonnými postupmi dotknutých orgánov verejnej alebo štátnej správy pri výkone svojej pôsobnosti.
17. **REALIZÁCIA OBNOVY CSS (KRIŽOVATKY, SMART PRVKY)**
	1. Dodávateľ sa zaväzuje Objednávateľovi na:
18. Dodanie technických a technologických prvkov CSS vrátane ich montáže
19. Implementáciu funkčných prvkov riadenia križovatky/križovatiek
20. Overenie funkčnosti systému, reguláciu a aktivizáciu programov a prvkov
21. Ostatné dodávky, práce a služby (vrátane demontážnych prác), ktoré sú nevyhnutné a potrebné k riadnemu plneniu, aj keď nie sú vyslovene uvedené v tejto Zmluve, pričom náklady na tieto dodávky, služby a práce sú zahrnuté do ceny predmetu Zmluvy (ďalej „Obnova CSS“ alebo aj „Dielo“).
	1. Minimálne technické požiadavky v rozsahu základných technických, technologických a procesných požiadaviek na Obnovu CSS – časť Križovatky, časť Smart prvky tvorí Prílohu č. 2 k tejto Zmluve.
	2. Miestom plnenia – mesto Trnava, vybrané križovatky.
	3. Termín plnenia je: do ...............dní od protokolárneho odovzdania miesta plnenia a od právoplatnosti povolenia na realizáciu Projektu podľa Projektovej dokumentácie, podľa toho, ktorá zo skutočností nastane neskôr.
	4. Dodávateľ predloží časový harmonogram pre realizáciu Diela najmenej 14 dní pred začatím vykonávania Diela.
	5. Ak Dodávateľ vykoná Dielo alebo jeho časť pred dohodnutým termínom, zaväzuje sa Objednávateľ toto skôr vykonané Dielo alebo jeho časť prevziať aj v skoršom ponúknutom termíne.
	6. Objednávateľ a Dodávateľ sa zaväzujú pri plnení predmetu tejto Zmluvy dodržiavať platné právne predpisy Slovenskej republiky. Pre odovzdanie a prevzatie Diela platia podmienky dohodnuté v tejto Zmluve.
	7. Dielo bude realizované podľa spracovanej stavebno-technickej dokumentácie vzťahujúcej sa k Dielu bližšie špecifikovanej touto Zmluvou. Dodávateľ je oprávnený použiť tieto podklady a dokumentáciu pre realizáciu Diela výhradne pre účely plnenia tejto Zmluvy. Stavebno-technickou dokumentáciou k Dielu sa rozumie najmä/ nie výlučne:
22. Projektová dokumentácia, Výkaz výmer
23. Stavebné povolenie, alebo iné povolenie vydané pre potreby realizácie Diela
24. Vyjadrenia dotknutých orgánov verejnej/štátnej správy k uskutočneniu Diela
25. Iná dokumentácia spôsobilá pre ustanovenie podmienok plnenia Diela
26. písomné pokyny Objednávateľa, ktorými sa nemení rozsah Diela podľa Projektu.
	1. Zmluvné strany sa dohodli, že v prípade, ak by sa písomnými pokynmi Objednávateľa mala meniť cena alebo rozsah Diela, alebo termíny vykonania Diela, vyžaduje sa uzatvorenie písomného dodatku k tejto Zmluve.
	2. Stavebné povolenia, resp. iné povolenie pre Dielo nie sú v čase uzavretia tejto Zmluvy vydané, preto sa Zmluvné strany dohodli, že v prípade, ak by podmienky uvedené v takomto povolení a/alebo jednotlivých vyjadreniach dotknutých orgánov verejnej alebo štátnej správy mali vplyv na realizáciu Diela, musí ich Dodávateľ pri realizácii Diela dodržať.
	3. Dodržanie termínu plnenia zo strany Dodávateľa je závislé od riadneho a včasného spolupôsobenia Objednávateľa dohodnutého v tejto Zmluve. Po dobu omeškania Objednávateľa s poskytnutím spolupôsobenia nie je Dodávateľ v omeškaní so splnením jeho povinností vyplývajúcich z tejto Zmluvy. Po dobu, ktorú trvá omeškanie Objednávateľa s poskytnutím spolupôsobenia sa automaticky predĺži termín dokončenia Diela, pokiaľ začiatok aj koniec tohto omeškania Dodávateľ oznámi Objednávateľovi písomne, a to do 2 dní odo dňa vzniku skutočností zakladajúcich vznik alebo zánik takéhoto omeškania, a to aj bez potreby uzavretia písomného dodatku k Zmluve.
	4. Vykonávanie Diela bude pozastavené (prerušené) a termín dokončenia Diela sa predĺži v prípade:
27. prekážok na strane Objednávateľa spôsobujúcich nemožnosť vykonávania Diela
28. ak práce boli pozastavené z dôvodu vyššej moci, nie ale dlhšie ako 7 dní.

Termín dokončenia Diela sa automaticky predĺži o dobu prerušenia, po ktoré bolo vykonávanie Diela pozastavené z dôvodov uvedených v tomto bode Zmluvy. Pre predĺženie termínu z iných ako vyššie uvedených dôvodov sa vyžaduje uzavretie písomného dodatku k Zmluve. Prerušenie a/alebo pozastavenie Diela zo strany Dodávateľa bezdôvodne a/alebo z dôvodov neupravených touto Zmluvou a/alebo bez dodržania postupu ustanoveného touto Zmluvou je podstatným porušením Zmluvy.

* 1. Objednávateľ sa zaväzuje, že počas realizácie Diela Dodávateľom, zabezpečí nad výkonom Diela odborný dohľad a technický dozor, a to osobou oprávnenou a spôsobilou vykonávať takúto funkciu, pričom podmienkou je, že táto osoba nemá zmluvný vzťah, pracovný vzťah alebo iný obdobný vzťah s Dodávateľom. Objednávateľ oznámi osobu vykonávajúcu odborný dohľad Dodávateľovi najneskôr ku dňu začatia vykonávania Diela alebo za podmienok dojednaných touto Zmluvou a za týmto účelom vyhotoví písomné poverenie výkonom odborného dohľadu pre túto osobu. Pre vylúčenie pochybností platí, že uvedená osoba nemusí byť v zamestnaneckom pomere k Objednávateľovi.

*Práva a povinnosti zmluvných strán*

* 1. Objednávateľ ku dňu odovzdania miesta plnenia Diela:
1. oznámi Dodávateľovi informáciu o kontaktnej osobe - zástupcu Objednávateľa, ktorá bude konať v jeho mene v rozsahu - meno, priezvisko, rozsah oprávnenia - plnomocenstvo, kontaktné údaje na poverenú osobu (v prípade zmeny oznámi Dodávateľovi informáciu o zmene kontaktnej osoby - zástupcu Objednávateľa a to najneskôr do 3 dní pred uskutočnením zmeny kontaktnej osoby
2. doručí Dodávateľovi rozsah práv a povinností každého zástupcu oprávneného konať v mene Objednávateľa s presným vymedzením jeho kompetencií v jednom vyhotovení vo forme písomného plnomocenstva.
	1. Dodávateľ ku dňu prevzatia miesta plnenia Diela:
3. predloží Objednávateľovi overenú kópiu uzatvorenej platnej poistnej zmluvy/poistných zmlúv na Dielo, a to:
* poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného alebo spôsobené vadným výrobkom a vadne vykonanou prácou s limitom poistného plnenia vo výške ceny Diela
* poistenie proti strate a poškodeniu majetku Dodávateľa na mieste realizácie Diela
* poistenie pre prípad zodpovednosti za škodu pri pracovnom úraze alebo chorobe z povolania zamestnancov Dodávateľa a/alebo poddodávateľa/subdodávateľa.

Dodávateľ je povinný preukázať Objednávateľovi za podmienok podľa tohto bodu Zmluvy platné poistenia na všetky požadované riziká alebo prípadné/možné škody spôsobené činnosťou Dodávateľa pri zhotovovaní Diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k Dielu.

Uvedené povinnosti sa od Dodávateľa vyžadujú pre celkové poistenie vrátane poistenia poddodávateľov/subdodávateľov, pričom sa Dodávateľ zaväzuje udržiavať v platnosti poistnú zmluvu/poistné zmluvy na toto Dielo a na škody spôsobené činnosťou pri zhotovovaní Diela do dňa protokolárneho odovzdania a prevzatia Diela. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí Dodávateľ v plnom rozsahu.

Preukázané škody, ktoré nie sú kryté poistením, budú uhradené Objednávateľom alebo Dodávateľom v zmysle ich zodpovednosti.

1. informáciu o kontaktnej osobe - zástupcu Dodávateľa, ktorá bude konať v jeho mene v rozsahu - meno, priezvisko, rozsah oprávnenia - plnomocenstvo, kontaktné údaje na poverenú osobu (v prípade zmeny oznámi Objednávateľovi informáciu o zmene kontaktnej osoby - zástupcu Dodávateľa najneskôr 3 dni pred uskutočnením zmeny) a doručí Objednávateľovi rozsah práv a povinností každého zástupcu oprávneného konať v mene Dodávateľa s presným vymedzením jeho kompetencií v jednom vyhotovení vo forme písomného plnomocenstva
2. informáciu o osobe, ktorá bude koordinátorom bezpečnosti podľa nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko v platnom znení, ktorá bude k dispozícii Dodávateľovi do dňa protokolárneho odovzdania a prevzatia Diela, a to po celú dobu realizácie Diela, pričom Dodávateľ môže preukázať splnenie tejto podmienky využitím technickej alebo odbornej kapacity inej osoby (v prípade zmeny oznámi Dodávateľovi informáciu o zmene osoby - koordinátora bezpečnosti Objednávateľovi najneskôr do 3 kalendárnych dní pred uskutočnením zmeny tejto osoby)

*Subdodávateľský / Poddodávsteľský systém*

* 1. Dodávateľ predloží Objednávateľovi zoznam známych poddodávateľov/subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov poddodávateľov/subdodávateľov v kvalite obchodné meno – sídlo – IČO – kontaktná osoba, (ii) identifikácie a opisu časti predmetu Diela, ktorú bude realizovať poddodávateľ/subdodávateľ, (iii) dokladov preukazujúcich oprávnenie poddodávateľa/subdodávateľa vykonávať danú časť predmetu zákazky, (iv) dokladov preukazujúcich splnenie podmienok ustanovených touto Zmluvou pre osobu poddodávateľa/subdodávateľa, (v) záväzné vyhlásenie Dodávateľa, že navrhnutý poddodávateľ/subdodávateľ spĺňa, alebo najneskôr v čase plnenia bude spĺňať podmienky účasti podľa § 32 ods. 1 zákona o verejnom obstarávaní a je alebo najneskôr v čase plnenia bude zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov.
	2. Dodávateľ je povinný doručiť a pravidelne aktualizovať zoznam svojich poddodávateľov/subdodávateľov, ktorí sa majú podieľať alebo sa podieľajú na realizácii Diela alebo jeho časti. V prípade, ak dôjde počas realizácie Diela k zmene poddodávateľa/subdodávateľa oproti pôvodnému zoznamu, je Dodávateľ povinný predložiť Objednávateľovi do dvoch 2 pracovných dní odo dňa, kedy sa o tejto skutočnosti dozvie, žiadosť o zmenu poddodávateľa/subdodávateľa.
	3. Dodávateľ je povinný každú zmluvu o poddodávke/subdodávke uzatvoriť v písomnej forme len s predchádzajúcim písomným súhlasom Objednávateľa k navrhovanému poddodávateľovi/subdodávateľovi. Objednávateľ oznámi Dodávateľovi svoje rozhodnutie o súhlase alebo nesúhlase s uzatvorením zmluvy o poddodávke/subdodávke najneskôr do 7 pracovných dní od doručenia žiadosti o udelenie tohto súhlasu. Ak Objednávateľ neoznámi svoj nesúhlas do 7 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu poddodávateľa/subdodávateľa a Dodávateľ je oprávnený uzatvoriť s vybraným poddodávateľom/subdodávateľom príslušné zmluvy, na základe ktorých bude zabezpečované plnenie tejto Zmluvy.
	4. Dodávateľ v prípade využitia plnenia Diela alebo jeho časti cestou poddodávateľa/subdodávateľa nie je oprávnený meniť časový harmonogram plnenia Diela.

*Podmienky uskutočnenia prác/Diela*

* 1. Dodávateľ sa zaväzuje uskutočniť Dielo vo vlastnom mene a na vlastnú zodpovednosť, na svoje náklady a na vlastné nebezpečenstvo. Dodávateľ vyhlasuje, že má oprávnenie vykonať Dielo v rozsahu dohodnutom touto Zmluvou.
	2. Dodávateľ sa zaväzuje, že pri vykonávaní Diela bude postupovať s odbornou starostlivosťou, bude dodržiavať všeobecne záväzné právne predpisy, slovenské technické normy a podmienky tejto Zmluvy.
	3. Dodávateľ sa zaväzuje vyzvať Objednávateľa na kontrolu tých častí Diela, ktoré po ďalšom postupe prác budú neprístupné kontrole.
	4. Ak hrozí, že dôjde zo strany Dodávateľa k omeškaniu prác v termíne zhotovenia Diela, je Dodávateľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenú odmenu.
	5. Dodávateľ zodpovedá za bezpečnosť a ochranu zdravia vlastných pracovníkov, protipožiarne opatrenia a opatrenia proti škodám, ktoré by mohli vzniknúť na majetku Dodávateľa a Objednávateľa. Dodávateľ zodpovedá za škody, ktoré preukázateľne spôsobia jeho pracovníci na majetku Objednávateľa.
	6. Dodávateľ zodpovedá za čistotu a poriadok v mieste vykonania Diela. Dodávateľ odstráni na vlastné náklady odpady, ktoré sú výsledkom jeho činnosti alebo demontážnych prác.
	7. Dodávateľ je povinný umožniť a strpieť výkon dohľadu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí NFP, a to oprávnenými osobami a poskytnúť im všetku súčinnosť. Oprávnené osoby na výkon kontroly/auditu sú najmä:
1. poskytovateľ NFP a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

*Odovzdanie a prevzatie Diela*

* 1. Dielo, ktoré je predmetom tejto Zmluvy, bude odovzdané Dodávateľom Objednávateľovi vo forme protokolárneho odovzdania riadne a včas dokončeného Diela. Dodávateľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky.
	2. Po riadnom vykonaní Diela navrhne Dodávateľ písomnou cestou jeho protokolárne odovzdanie Objednávateľovi (ďalej len „Výzva na prevzatie Diela“). Vo Výzve na prevzatie Diela Dodávateľ určí termín odovzdania Diela, ktorý nesmie byť skôr ako 7 kalendárnych dní odo dňa doručenia Výzvy na prevzatie Diela Objednávateľovi. Ak Objednávateľ napriek riadnemu a včasnému určeniu termínu odovzdania Diela Dodávateľom má dôvody hodné osobitného zreteľa, pre ktoré sa nezúčastní odovzdania Diela, Dodávateľ je povinný dohodnúť sa s Objednávateľom na inom termíne odovzdania Diela. Objednávateľ Dielo prevezme výlučne v prípade, že na Diele nebudú zistené také vady a nedorobky, ktoré by bránili riadnemu, bezpečnému a plne funkčnému užívaniu. Prevzatie Diela môže byť Objednávateľom odmietnuté v prípade zistených závad funkčnosti a/alebo prevádzkyschopnosti, ktoré bránia užívaniu Diela.
	3. Dodávateľ spolu s Výzvou na prevzatie Diela predloží Objednávateľovi predpísanú dokladovú časť vzťahujúcu sa k Dielu (ďalej len „Dokladová časť“) na kontrolu. Dokladová časť bude obsahovať v 2 vyhotoveniach najmä, ale nie výlučne:
1. projekty skutočného vyhotovenia Diela vrátane porealizačného zamerania v digitálnej forme pre účely technickej mapy mesta Trnavy
2. stavebný denník, pokiaľ je vedený
3. certifikáty
4. doklady o odvoze a likvidácii odpadu
5. revízne správy
6. záručné listy v kópii
7. doklady o vykonaní skúšok
8. návody na obsluhu a údržbu technologických zariadení, vrátane všetkých manuálov na obsluhu a užívanie Diela
9. doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami alebo stavebným/kolaudačným konaním vyžadujú.

Ak nepredloží/nedoloží Dodávateľ požadované doklady (ktorýkoľvek doklad aj jednotlivo), nepovažuje sa dielo za dokončené a schopné odovzdania a uvedené sa považuje za podstatné porušenie Zmluvy.

* 1. Dodávateľ sa zaväzuje pri odovzdaní a prevzatí Diela oboznámiť Objednávateľa s podmienkami a požiadavkami na technológiu a jej prevádzku poskytovanou dodávateľmi technológií a zaučiť Objednávateľa na použitie Diela. V prípade, že Objednávateľ odmietne podpísať protokol o odovzdaní a prevzatí Diela (ďalej len „Protokol“), spíšu Zmluvné strany Zápis, v ktorom uvedú svoje stanoviská a ich odôvodnenie. Objednávateľ pritom nie je oprávnený odmietnuť spísanie a podpísanie Zápisu, inak sa má za to, že Objednávateľ Dielo prevzal bez námietok (dohodnutá fikcia súhlasu s prevzatím Diela do držby a užívania).
	2. Protokol bude obsahovať najmä/nie výlučne:
1. základné údaje o Diele
2. súpis zistených vád a nedorobkov na Diele
3. lehoty na odstránenie vád a nedorobkov Diela
4. zoznam odovzdaných dokladov vzťahujúcich sa k Dielu (Dokladová časť)
5. prehlásenie Zmluvných strán o tom, že Dodávateľ Dielo odovzdáva a Objednávateľ Dielo preberá
6. podpisy oprávnených zástupcov Zmluvných strán
7. konštatovanie, že dňom odovzdania a prevzatia Diela začína plynúť záručná doba.
	1. Podpisom Protokolu oboma Zmluvnými stranami sa Dielo považuje za odovzdané.

*Zodpovednosť za vady a záruka*

* 1. Dodávateľ zodpovedá za úplné, kvalitné a kompletné zhotovenie Diela a za to, že Dielo vykoná podľa podmienok tejto Zmluvy a Projektovej dokumentácie, vydaných povolení, zabezpečí realizáciu Diela v súlade s platnými právnymi predpismi Slovenskej republiky a s platnými technickými a technologickými normami a Dodávateľ zodpovedá aj za to, že počas záručnej doby bude mať predmet Zmluvy všetky vlastnosti uvedené v tejto Zmluve. Dodávateľ zodpovedá za to, že ním vykonané práce a dodané materiály a tovary budú zodpovedať príslušným právnym predpisom a normám platným v SR.
	2. Dodávateľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú podmienky kladené príslušnými všeobecne záväznými predpismi. Dodávateľ nepoužije žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených Objednávateľom, pokiaľ takáto zmena nebude najskôr písomne schválená Objednávateľom.
	3. Pokiaľ na niektorú dodávku alebo jej časti neboli dohodnuté osobitné technické podmienky pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené Projektovou dokumentáciou a príslušnými právnymi normami. Na žiadosť Objednávateľa je Dodávateľ povinný zdokumentovať navrhované materiály a výrobky na vzorkách a predložiť v dostatočnom časovom predstihu v zmysle technologických postupov, dodávky a dohodnutého harmonogramu na odsúhlasenie Objednávateľovi.
	4. Dodávateľ zodpovedá za vady, ktoré Dielo má v čase jeho odovzdania Objednávateľovi. Vady zrejmé už pri preberaní musí Objednávateľ uviesť v protokole o odovzdaní a prevzatí (preberací protokol). Za vady, ktoré sa prejavili po odovzdaní Diela zodpovedá Dodávateľ iba vtedy, ak boli spôsobené porušením jeho povinností.
	5. Dodávateľ nezodpovedá za vady, ktoré boli spôsobené použitím podkladov prevzatých od Objednávateľa a Dodávateľ ani po vynaložení všetkej odbornej starostlivosti nemohol zistiť ich nevhodnosť, prípadne na ňu upozornil Objednávateľa a ten na ich použití trval.
	6. Dodávateľ poskytuje Objednávateľovi záručnú dobu:
1. na stavebné časti Diela v trvaní 84 mesiacov (ďalej len „Záručná doba“)
2. na technologické časti Diela, pre dodávky, materiály a zariadenia s vlastnými záručnými listami je dohodnutá záručná doba v dĺžke vyznačenej v týchto záručných listoch s momentom začatia plynutia uvedeným v záručných listoch (ďalej len „Osobitná záručná doba“).
	1. Záručná doba plynie odo dňa podpísania preberacieho protokolu oboma Zmluvnými stranami. V prípade, ak Objednávateľ prevezme Dielo s drobnými vadami a nedorobkami, Záručná doba začína plynúť od okamihu podpísania zápisu o odstránení týchto drobných vád a nedorobkov.
	2. Záručná doba neplynie po dobu, po ktorú Objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá Dodávateľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre nové časti Diela začína plynúť nová Záručná doba.
	3. Dodávateľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami Zmluvy a relevantných ustanovení Obchodného zákonníka. Záručná doba sa nevzťahuje na predmety spotrebného charakteru.
	4. Objednávateľ je povinný bez zbytočného odkladu písomne oznámiť Dodávateľovi vady Diela najneskôr však v lehote 7 kalendárnych dní odo dňa, kedy vadu zistil. V oznámení Objednávateľ uvedie popis vady, ako sa vada prejavila a jej rozsah. Dodávateľ je povinný nastúpiť na odstránenie reklamovanej vady bez zbytočného odkladu, najneskôr ale do 2 kalendárnych dní odo dňa oznámenia vady Objednávateľom. V prípade havarijného stavu je Dodávateľ povinný nastúpiť na odstránenie vád na Diele bez zbytočného odkladu, najneskôr ale do 4 hodín od okamihu oznámenia vady. V prípade, že vada nie je opraviteľná, Dodávateľ je povinný provizórne sprevádzkovať poškodenú (nefunkčnú) časť Diela, a to do 24 hodín od nastúpenia Dodávateľa na odstraňovanie vady. Porušenie uvedených povinností Dodávateľom sa považuje za podstatné porušenie Zmluvy. Ak Dodávateľ neodstráni vady, za ktoré zodpovedá, ani po písomnej výzve Objednávateľa alebo po uplynutí Objednávateľom poskytnutej primeranej lehoty na plnenie nie kratšej ako 2 kalendárne dni, je Objednávateľ oprávnený odstrániť vadu treťou osobou na náklady Dodávateľa. Po odstránení vady treťou osobou o tom písomne upovedomí Dodávateľa spolu s podrobným vyúčtovaním nákladov na odstránenie vady. Dodávateľ je v takom prípade povinný uhradiť Objednávateľovi cenu za odstránenie vady treťou osobou v celom rozsahu.
	5. Zmluvné strany sa dohodli, že v prípade, ak bude Dielo odovzdávané po častiach spôsobilých samostatnému odovzdaniu, tak aj záručná doba začne plynúť po častiach (t.j. okamihom odovzdania príslušnej časti Diela).

*Osobitné ustanovenia o zhotovení Diela po častiach – Plnenie na Etapy*

* 1. Objednávateľ si vyhradzuje právo vylúčiť na samostatné plnenie časti Diela v dojednanom rozsahu a termíne plnenia, výlučne za podmienky právnej/technickej/finančnej spôsobilosti takejto časti Diela na plnenie, funkčnú využiteľnosť a prevádzkyschopnosť – výhrada „Plnenia na Etapy“, pričom:
1. „právnou spôsobilosťou“ pre zhotovenie Diela, resp. jeho časti, sa rozumie oprávnenosť plnenie takej časti Diela, ktorej svedčí právoplatné stavebné povolenie a/alebo je oprávnená na realizáciu v zmysle platných všeobecne záväzných právnych predpisov a technických noriem Slovenskej republiky a Európskej únie
2. „technickou spôsobilosťou“ sa rozumie stavebná spôsobilosť zrealizovať technické riešenie časti Diela najmä/nie výlučne podľa stavebno-technickej dokumentácie tak, aby dotknutá časť Diela vykazovala znaky funkčnej využiteľnosti a prevádzkyschopnosti a bola tak spôsobilá na kolaudáciu (pokiaľ sa vyžaduje) a/alebo na následné uvedenie do prevádzky
3. „finančnou spôsobilosťou“ sa rozumie preukázanie finančného krytia na úhradu Ceny za príslušnú časť plnenia.

Pre plnenie každej Etapy sa budú záväzne uplatňovať všetky ustanovenia a dojednania tejto Zmluvy.

1. **PODPORA PRI SPRÁVE A PREVÁDZKE PROJEKTU A SERVIS**
	1. Dodávateľ sa po dobu trvania Zmluvy zaväzuje Objednávateľovi:
2. poskytovať služby súvisiace s podporou a správou Projektu, najmä/nie výlučne:
3. výkon bežnej prevádzky a správy Systému riadenia dopravy TT na zariadeniach Dodávateľa
4. výkon bežných odborných prehliadok vybraných zariadení Systému riadenia dopravy TT
5. výkon pohotovostnej služby (dispečingu) pri správe a riadení Systému riadenia dopravy TT
6. zabezpečenie dátovej komunikácie medzi zariadeniami Systému riadenia dopravy TT (najmä IoT technológia, GSM komunikácia a i.)
7. výkon iných služieb a prác potrebných/vyžiadaných na zabezpečenie riadnej funkčnosti a bežnej prevádzkyschopnosti Systému riadenia dopravy TT, a to aj v prípade, pokiaľ nie sú explicitne uvedené v tejto Zmluve, ale sú potrebné pre plnenie Zmluvy
8. výkon programátorských prác v Systéme riadenia dopravy TT v rámcovom rozsahu 500 človekohodín po dobu trvania Zmluvy, ktoré Objednávateľ môže/nemusí vyčerpať počas doby trvania Zmluvy na základe individuálnych požiadaviek (objednávok). Uvedené programátorské práce sú prioritne alokované a budú prednostne využité pre potreby zabezpečenia prevádzky, správy, rozvoja Systému riadenia dopravy TT a prípadnej plánovanej kompatibility a integrácie systému Objednávateľa v inom funkčnom prostredí
9. poskytovať služby servisu Projektu a vykonania servisných dodávok a zásahov, najmä/nie výlučne:
10. servisné zásahy pri dopravných nehodách, kolíznych situáciách, systémových incidentoch a/alebo výpadkoch Systému riadenia dopravy TT nezavinených Dodávateľom
11. iné servisné zásahy súvisiace s odstránením nedostatkov, incidentov a chýb pri riadnej funkčnosti a bežnej prevádzkyschopnosti Systému riadenia dopravy TT.
	1. Rozsah služieb a úkonov tvorí Prílohu č. 3 tejto Zmluvy.
	2. Miestom plnenia – mesto Trnava, vybrané križovatky.
	3. Termín plnenia: po dobu platnosti tejto Zmluvy
	4. Cena za plnenie podľa tohto článku Zmluvy bude
12. fakturovaná pre plnenie podľa bodu 6.1 písm. a) tejto Zmluvy v paušálnej výške a Objednávateľ zaplatí cenu na základe faktúry doručenej Dodávateľom, s výnimkou bodu 6.1 písm. a) ods. 6, ktorá bude fakturovaná podľa skutočne objednaných, skutočne vykonaných a vzájomne odsúhlasených programátorských hodín a Objednávateľ zaplatí cenu na základe faktúry doručenej Dodávateľom
13. fakturovaná pre plnenie podľa bodu 6.1 písm. b) tejto Zmluvy podľa objednaných, skutočne vykonaných a vzájomne odsúhlasených služieb/prác/dodávok a Objednávateľ zaplatí cenu na základe faktúry doručenej Dodávateľom.
	1. Dodávateľ vystaví faktúru za poskytnuté plnenia na štvrťročnej báze. Faktúra je splatná do 30 dní odo dňa jej doručenia Objednávateľovi.
	2. Zmluvné strany sa dohodli, že cena za systémové, inžinierske a servisné práce/zásahy spojené s plnením podľa tohto článku Zmluvy nie je zahrnutá v cene licencie a tieto práce/zásahy budú ocenené a zaplatené osobitne podľa požadovaného tovaru a požadovaných služieb určených na počet človeko-hodín podľa cenníka, ktorý tvorí Prílohu č. 4 tejto Zmluvy.
	3. Tovary, služby a činnosti podľa tohto článku Zmluvy realizuje Dodávateľ na základe predchádzajúcej objednávky, súčasťou ktorej bude špecifikácia obsahu, času a cieľov požadovanej služby/zásahu. Na základe prijatej objednávky predloží Dodávateľ ponuku na riešenie, pričom realizáciu vykonáva následne na základe Objednávateľom písomne prijatej ponuky. Dodávateľ je povinný nastúpiť na plnenie a uskutočniť plnenie v termíne/lehotách uvedených Objednávateľom v písomnej objednávke na plnenie.
14. **CENA PLNENIA**
	1. Celková cena plnenia podľa tejto Zmluvy bola stanovená dohodou zmluvných strán nasledovne:

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

* 1. Špecifikácia ceny - rámcová:
1. **Cena za Smart platformu Projektu**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

1. **Cena za Projektovú dokumentáciu**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

1. **Cena za Inžiniersku činnosť**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

1. **Cena za Realizáciu obnovy CSS – časť Križovatky**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

1. **Cena za Realizáciu obnovy CSS – časť Smart prvky**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

1. **Cena za podporu pri správe a prevádzke Projektu podľa bodu 6.1 písm. a) Zmluvy**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

1. **Cena za 1 človekohodinu programátorských prác podľa bodu 6.1 písm. a) ods. 6 Zmluvy**

|  |  |
| --- | --- |
| Cena bez DPH | € |
| 20% DPH | € |
| Cena vrátane DPH | € |
| Slovom: ................. eur |

* 1. Špecifikácia ceny – jednotková tvorí Prílohu č. 5 tejto Zmluvy.
	2. Cena zahŕňa 20% daň z pridanej hodnoty (DPH). Zmluvné strany sa dohodli, že ak by sa výška DPH zmenila, potom Zmluvné strany upravia cenu plnenia zohľadniac príslušnú úpravu výšky zákonnej sadzby DPH.
	3. Pokiaľ by činnosťou Dodávateľa vzniklo dielo podľa Autorského zákona, stáva sa Objednávateľ okamihom prevzatia takéhoto diela jeho užívateľom, to znamená držiteľom výhradnej a časovo neobmedzenej licencie podľa podmienok uvedených v tejto Zmluve. Cena za toto právo použitia (cena licencie) je zahrnutá v cene za dodanie predmetu Zmluvy, resp. príslušnej časti predmetu Zmluvy.
	4. Cena za plnenie je zmluvnými stranami dohodnutá ako cena pevná a maximálna a preto jej súčasťou je:
1. cena všetkých dodávok, prác a služieb a výkonov, ktoré sú potrebné pre plnenie Zmluvy aj keď nie sú uvedené v Zmluve ale pre plnenie Zmluvy sú potrebné
2. cena za vypracovanie alebo obstaranie všetkých dokladov, ktoré má Dodávateľ odovzdať Objednávateľovi spolu s plnením Zmluvy.
3. **PLATOBNÉ PODMIENKY**
	1. Dodávateľ podpisom Zmluvy berie na vedomie, že predmet zákazky je/bude spolufinancovaný zo zdrojov EÚ a štátneho rozpočtu a pri systéme predfinancovania si nebude uplatňovať sankcie a úroky za nedodržanie lehoty splatnosti faktúry na strane Objednávateľa, ak k omeškaniu dôjde bez jeho zavinenia.
	2. Zmluvné strany sa dohodli, že Objednávateľ neposkytne Dodávateľovi žiaden preddavok na predmet Zmluvy. Právo fakturovať vzniká Dodávateľovi až po písomnom odovzdaní a prebratí príslušnej časti predmetu Zmluvy. Objednávateľ preberie predmet Zmluvy až po odstránení všetkých vád a nedorobkov.
	3. V prípade uplatnenia subdodávateľského/poddodávateľského systému plnenia predmetu Zmluvy Objednávateľ prevezme predmet Zmluvy od Dodávateľa okamihom, keď Dodávateľ prevezme písomným protokolom jednotlivé časti plnenia od svojich subdodávateľov/poddodávateľov. Tieto čiastkové preberacie protokoly budú súčasťou protokolu o odovzdaní a prevzatí predmetu Zmluvy ako celku.
	4. Dodávateľ zostaví súpis vykonaných dodávok, prác a služieb, ktoré ocení podľa položiek uvedených v ponukovej cene podľa tejto Zmluvy, samostatne pre oprávnené výdavky spolufinancované z finančných prostriedkov Európskej únie a súpis vykonaných dodávok, prác a dodávok samostatne pre výdavky, ktoré sú financované z vlastných zdrojov Objednávateľa. K súpisu vykonaných prác a dodávok sa vyjadrí Objednávateľ do 5 pracovných dní. Ak má súpis vady, vráti ho Dodávateľovi na prepracovanie. Súpis odsúhlasený Objednávateľom bude podkladom pre vystavenie faktúry/faktúr. Celková fakturovaná suma nesmie presiahnuť celkovú cenu Projektu podľa tejto Zmluvy.
	5. Dodávateľ sa zaväzuje, že bude svoje plnenie vyúčtovávať overiteľným spôsobom. Objednávateľ si vyhradzuje právo uhradiť iba skutočne zrealizované a písomne odsúhlasené dodávky, práce a služby.
	6. Dodávateľ vystaví Objednávateľovi faktúru po písomnom odovzdaní a prebratí predmetu Zmluvy so splatnosťou 60 dní od jej doručenia Objednávateľovi, pokiaľ pre niektorú časť plnenia predmetu Zmluvy nie je v Zmluve dohodnutá iná lehota splatnosti. V prípade, že faktúra nemá vecné a formálne nedostatky, Objednávateľ odošle na Riadiaci orgán/Sprostredkovateľský orgán pre Operačný program Integrovaná infraštruktúra (ďalej len RO/SO pre OPII) Žiadosť o platbu (poskytnutie predfinancovania). Faktúra bude uhradená po schválení Žiadosti o platbu zo strany RO/SO pre OPII, pričom Objednávateľ je povinný faktúru uhradiť Dodávateľovi bezodkladne (najneskôr do 5 pracovných dní) od pripísania príslušnej platby na účet Objednávateľa. Pre úhradu faktúry platí zmluvné dojednanie podľa bodu 8.1 tohto článku Zmluvy.
	7. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a bude predkladaná v dvoch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Dodávateľovi vrátená na opravu alebo doplnenie. Lehota splatnosti začne plynúť odo dňa doručenia opravenej alebo doplnenej faktúry.
	8. Dodávateľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov (ďalej len „Zákon o DPH“). Faktúra musí obsahovať čiastku DPH.

Okrem toho musí obsahovať najmä:

* označenie/popis predmetu fakturácie
* obchodné meno a sídlo Objednávateľa, IČO
* obchodné meno a sídlo Dodávateľa, IČO
* číslo zmluvy, centrálne číslo zmluvy
* vecne vykonaný predmet fakturácie dokladovaný protokolmi/súpismi
* deň zdaniteľného plnenia
* deň vystavenia faktúry, deň odoslania a deň splatnosti faktúry
* označenie peňažného ústavu a číslo účtu, na ktorý sa má platiť
* fakturovaná základná čiastka bez DPH, čiastka DPH (20%) a celková fakturovaná suma v eurách
* meno osoby, ktorá faktúru vystavila
* pečiatka a podpis oprávnenej osoby.

 Faktúra musí okrem týchto údajov obsahovať náležitosti predpísané v zmysle Zákona o DPH v čase fakturácie.

Dodávateľ je v texte faktúry povinný uviesť informáciu, že: „Fakturovaný tovar/práca/služba sa realizovala v rámci implementácie Projektu,  ktorý je spolufinancovaný z prostriedkov nenávratného finančného príspevku, operačný program: 311000-Operačný program Integrovaná infraštruktúra, názov projektu: Inteligentné riadenie dopravy – smart Trnava, kód projektu: 311071ATA5, kód výzvy: OPII-2020/7/11-DOP-Moderné technológie

* 1. Uznanie faktúry vylučuje dodatočné nároky Dodávateľa.
	2. V prípade zastavenia prác zo strany Objednávateľa budú vykonané dodávky a práce fakturované podľa skutočne zdokladovaných nákladov zo strany Dodávateľa.
	3. Objednávateľ si vyhradzuje právo odúčtovať všetky zmluvné pokuty, ktoré Dodávateľovi vzniknú prípadným nedodržaním zmluvných podmienok tejto Zmluvy, s čím Dodávateľ vyjadruje súhlas podpisom tejto Zmluvy.
	4. Adresa Objednávateľa určená pre doručenie faktúry: Mesto Trnava, Hlavná ulica 1, 917 71 Trnava.
	5. Objednávateľ je oprávnený požadovať a Dodávateľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom/poddodávateľom podľa tejto Zmluvy, ktorých nárok na ich zaplatenie je bez akýchkoľvek pochýb oprávnený. V prípade ak Dodávateľ nebude mať riadne zaplatené všetky svoje splatné záväzky voči svojím subdodávateľom/poddodávateľom a/alebo na požiadanie Objednávateľa nevydá potvrdenie o danej skutočnosti a/alebo uvedenú skutočnosť nepreukáže, je Objednávateľ oprávnený pozastaviť úhradu faktúry vystavenej Dodávateľom, a to až do doby preukázania úhrady splatných záväzkov voči subdodávateľom/poddodávateľom zo strany Dodávateľa. Pozastavenie platby zo strany Objednávateľa v súlade s týmto bodom Zmluvy sa nepovažuje za porušenie Zmluvy a Objednávateľ sa nedostáva do akéhokoľvek omeškania.
1. **DÔVERNOSŤ INFORMÁCIÍ A POVINNOSŤ MLČANLIVOSTI**
	1. Zmluvné strany berú na vedomie, že informácie o činnosti/podnikaní druhej Zmluvnej strany, ktoré nie sú verejne známe, a ktoré sa dozvedeli v priebehu rokovaní vedúcich k uzatvoreniu tejto Zmluvy, ako aj informácie s ktorými boli oboznámení v súvislosti s plnením tejto Zmluvy, najmä všetky informácie obchodnej, výrobnej alebo technickej povahy poskytnuté jednou Zmluvnou stranou druhej Zmluvnej strane, sú dôverné informácie a Zmluvné strany majú záujem na ich utajení.
	2. Všetky údaje týkajúce sa štruktúry a fungovania Projektu sú dôverné informácie. Za dôverné informácie podľa tejto Zmluvy sa považujú hlavne myšlienky a princípy, na ktorých je založený ktorýkoľvek prvok Projektu. Ak budú dôverné informácie poskytnuté Objednávateľovi, vyvinie Objednávateľ pre zachovanie ich dôvernosti a pre ich ochranu minimálne také úsilie, ako keby sa jednalo o jeho vlastné dôverné informácie.
	3. Obidve Zmluvné strany sa zaväzujú nezálohovať, neukladať a nezneužívať, neoprávnene nešíriť, nesprístupňovať dôverné informácie druhej Zmluvnej strany, ktoré sú obchodnej alebo výrobnej povahy a majú skutočnú alebo potenciálnu materiálnu, alebo nemateriálnu hodnotu a ktoré nie sú v obchodných kruhoch bežne dostupné a podľa tejto Zmluvy si Zmluvné strany vyhradili ich utajenie.
	4. Zmluvné strany sa dohodli, že ak ktorákoľvek Zmluvná strana poruší svoj záväzok zachovať mlčanlivosť o dôverných informáciách, je povinná zaplatiť dotknutej Zmluvnej strane zmluvnú pokutu vo výške .............eur. Zmluvná pokuta oprávnenému prináleží za každé jednotlivé porušenie tejto povinnosti, pričom nárok na náhradu škody presahujúcu zmluvnú pokutu týmto nie je dotknutý.
2. **TRVANIE ZMLUVY**
	1. Táto Zmluva sa uzatvára na dobu určitú, do uplynutia doby podľa bodu 2.16 tejto Zmluvy, resp. do uplynutia doby podľa bodu 14.3 tejto Zmluvy pri uplatnení postupu podľa čl. 14 tejto Zmluvy.
	2. Okrem ukončenia Zmluvy za podmienok osobitne upravených v tejto Zmluve je Zmluvu možné ukončiť nasledujúcimi spôsobmi:
3. písomnou dohodou Zmluvných strán ku dňu určenému v takej dohode
4. odstúpením od Zmluvy za podmienok dohodnutých touto Zmluvou, a to ku dňu doručenia oznámenia o odstúpení druhej Zmluvnej strane.
	1. V prípade ukončenia tejto Zmluvy príslušné ustanovenia o licencii/licenčných právach tejto Zmluvy zostávajú zachované vo vzťahu k Projektu, jeho implementovaným častiam v Systéme riadenia dopravy TT po dobu trvania licencie v zmysle tejto Zmluvy. Ukončenie tejto Zmluvy nemá vplyv na plnenie Dodávateľa, ktoré bolo riadne odovzdané a na povinnosť Objednávateľa uhradiť cenu už poskytnutých plnení alebo plnení, ktoré budú poskytnuté do ukončenia Zmluvy.
	2. V prípade ukončenia tejto Zmluvy je Dodávateľ povinný ku dňu skončenia Zmluvy poskytnúť Objednávateľovi všetky dáta nadobudnuté/získané pri plnení tejto Zmluvy formou strojovo spracovateľných dát s popisom dátovej štruktúry. Splnenie uvedenej povinnosti je podmienkou vzájomného vyporiadania sa Zmluvných strán pri ukončení Zmluvy.
	3. Zmluvné ustanovenia, ktoré majú zo svojej povahy trvať aj po skončení tejto Zmluvy, zostávajú v účinnosti aj po skončení Zmluvy.
5. **ODSTÚPENIE OD ZMLUVY**
	1. Ak sa porušenie zmluvnej povinnosti Zmluvnou stranou považuje v zmysle tejto Zmluvy v súlade s § 345 Obchodného zákonníka za podstatné porušenie Zmluvy, môže oprávnená strana od Zmluvy odstúpiť, pokiaľ to oznámi písomne druhej Zmluvnej strane písomne doporučeným listom alebo elektronicky so zaručeným podpisom do elektronickej schránky druhej Zmluvnej strany bez zbytočného odkladu, najneskôr však do 30 dní potom, ako sa o porušení dozvedela. Odstúpenie od Zmluvy je účinné dňom doručenia oznámenia o odstúpení od Zmluvy druhej Zmluvnej strane.
	2. Pre určenie začatia plynutia v prípade doručovania doporučenou zásielkou je rozhodujúci dátum doručenia oznámenia.
	3. V prípade, že ide o nepodstatné porušenie, môže druhá Zmluvná strana podľa § 346 Obchodného zákonníka odstúpiť od Zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ktorá nebude kratšia ako 10 kalendárnych dní. Ak však strana, ktorá je v omeškaní, vyhlási, že svoj záväzok nesplní, môže druhá strana od Zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.
	4. Ak oprávnená strana v lehote na odstúpenie od Zmluvy podľa bodu 11.1 tohto článku stanoví na dodatočné plnenie dodatočnú lehotu, vzniká jej právo odstúpiť od Zmluvy po uplynutí dodatočnej lehoty rovnakým spôsobom, ako je uvedený v bode 11.1 tohto článku.
	5. Objednávateľ môže odstúpiť od Zmluvy uzavretej s Dodávateľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri zmysle zákona č.315/2016 Z.z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od Zmluvy uzavretej s Dodávateľom aj v prípade, ak jeho subdodávateľ/poddodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
	6. Odstúpením od Zmluvy zanikajú všetky práva a povinnosti strán zo Zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto Zmluvy o poskytovaní záruky a zodpovednosti za vady za časť plnenia Zmluvy, ktorá bola zrealizovaná do času odstúpenia od Zmluvy.
	7. Pri vysporiadaní pohľadávok z titulu odstúpenia od Zmluvy sa postupuje nasledovne:
6. časť predmetu Zmluvy dodaného/zhotoveného do odstúpenia od Zmluvy zostáva vlastníctvom Objednávateľa, vrátane licenčných práv k tejto časti predmetu Zmluvy
7. finančné prostriedky, poskytnuté do odstúpenia od Zmluvy, vysporiada Dodávateľ konečnou faktúrou, ktorá bude mať náležitosti daňového dokladu do 30 dní od odstúpenia od Zmluvy, pričom pre fakturáciu platia všeobecné ustanovenia dojednané touto Zmluvou
8. Zmluvné strany si vysporiadajú všetky záväzky v zmysle tejto Zmluvy po ich vzájomnom odsúhlasení a to najneskôr do 30 dní od doručenia konečnej faktúry Objednávateľovi.
9. **ZMENA ZMLUVY**
	1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona o verejnom obstarávaní a za podmienok dojednaných touto Zmluvou.
	2. Zmluvu je možné meniť výlučne formou písomného dodatku k tejto Zmluve podpísaného oboma Zmluvnými stranami.
	3. Nakoľko Projekt je/bude spolufinancovaný z fondov EÚ, Objednávateľ predkladá na príslušný RO/SO pre OPII každý návrh zmeny Zmluvy na kontrolu/schválenie pred jej podpisom oboma Zmluvnými stranami, a to z pohľadu plynutia času predtým, ako k zmene Zmluvy fakticky dôjde. Uvedená povinnosť sa nevzťahuje na prípady, kedy dochádza k zmene identifikačných a kontaktných údajov Zmluvných strán.
10. **SANKCIE**
	1. V prípade, že Dodávateľ nedodá riadne Projekt, resp. jeho časť určenú ako samostatný predmet Zmluvy v dohodnutých termínoch podľa tejto Zmluvy, Objednávateľ má právo na zmluvnú pokutu vo výške ..........% z celkovej zmluvnej ceny bez DPH za príslušnú časť predmetu Zmluvy, za každý aj začatý deň omeškania až do jeho prevzatia Objednávateľom.
	2. V prípade omeškania Objednávateľa s úhradou faktúry má Dodávateľ právo na úrok z omeškania vo výške ...........% z dlžnej ceny bez DPH za každý aj začatý deň omeškania úhrady. Uvedenú sankciu nemožno uplatniť v prípade naplnenia bodu 8.1 zmluvy.
	3. V prípade nesplnenia povinnosti Zhotoviteľa s odstránením vady Projektu (resp. príslušnej časti predmetu Zmluvy) podľa tejto Zmluvy je Dodávateľ povinný zaplatiť zmluvnú pokutu ...............eur za každý aj začatý deň omeškania.
	4. Pri každom podstatnom porušení tejto Zmluvy je Objednávateľ oprávnený uplatniť si voči Dodávateľovi zmluvnú pokutu vo výške ................ eur. Za podstatné porušenie Zmluvy sa považuje porušenie, ktoré je ako podstatné označené v tejto Zmluve.
	5. Pri nepodstatnom porušení Zmluvy, a to aj opakovanom, je Objednávateľ oprávnený uplatniť si voči Dodávateľovi zmluvnú pokutu vo výške ...........eur za každé porušenie, a to aj opakovane. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.
	6. Zmluvné strany považujú takéto určenie zmluvných pokút za primerané a dostatočne určité. Zmluvnú pokutu sa zaväzuje zaplatiť povinná Zmluvná strana oprávnenej Zmluvnej strane najneskôr do 30 dní odo dňa doručenia výzvy na jej úhradu.
11. **OPCIA PRE PRÍPADY ROZVOJA PROJEKTU**
	1. Požiadavky týkajúce sa rozvoja, úprav, zmien Projektu budú riešené osobitne a podľa dohody Zmluvných strán.
	2. Zmluvné strany sa zaväzujú pri požiadavkách na rozvoj Projektu rešpektovať kompatibilné prostredie Systému riadenia dopravy TT.

*Výhrada práva Objednávateľa na časovú opciu plnenia Zmluvy*

* 1. Zmluvné strany sa dohodli, že platnosť a účinnosť tejto Zmluvy sa môže na základe požiadavky Objednávateľa (uplatnenia opcie) predĺžiť najviac o ďalších 60 mesiacov. Objednávateľ môže uplatniť opciu najmä v prípade, ak nastane situácia, kedy by prevádzkyschopnosť a funkčnosť Systému riadenia dopravy TT podľa tejto Zmluvy bola po skončení platnosti a účinnosti tejto Zmluvy prerušená alebo v prípade bezprostredného rizika vzniku takejto situácie.
	2. Dodávateľ sa zaväzuje uplatnenie opcie Objednávateľom akceptovať. Porušenie uvedenej povinnosti je podstatným porušením tejto Zmluvy.
	3. Objednávateľ písomne oznámi Dodávateľovi, či si opciu uplatňuje najneskôr 90 dní pred uplynutím doby platnosti tejto Zmluvy a ak si opciu uplatní, spolu s oznámením zašle Dodávateľovi na podpis návrh dodatku k Zmluve, ktorého predmetom bude predĺženie doby platnosti a účinnosti Zmluvy.

*Výhrada práva Objednávateľa na vecnú opciu plnenia Zmluvy*

* 1. Objednávateľ si vyhradzuje právo na opciu vo vecnom rozsahu plnenia tejto Zmluvy v prípade, že Objednávateľ bude mať záujem o rozvoj Projektu rozšírením prevádzkyschopnosti a funkčnosti Projektu o iné (Projektom neriešené) časti Systému riadenia dopravy TT, je Dodávateľ povinný ich na základe požiadavky Objednávateľa zrealizovať tak, aby bola zabezpečená kompatibilita systémových riešení a zariadení Projektu dodaných podľa tejto Zmluvy.
	2. Cena za rozvoj Projektu podľa tohto článku Zmluvy bude fakturovaná podľa objednaných, skutočne vykonaných a vzájomne odsúhlasených služieb/prác/dodávok a poskytnutých licenčných práv súvisiacich s rozvojom Projektu.
	3. Dodávateľ vystaví faktúru na podklade protokolárne odsúhlaseného poskytnutého plnenia.
	4. Objednávateľ zaplatí cenu na základe faktúry doručenej Dodávateľom. Faktúra je splatná do 30 dní odo dňa jej doručenia Objednávateľovi.
	5. Tovary, služby a činnosti podľa tohto článku Zmluvy realizuje Dodávateľ na základe predchádzajúcej objednávky Objednávateľa, súčasťou ktorej bude špecifikácia obsahu, rozsahu, času a cieľov rozvoja Projektu. Na základe prijatej objednávky predloží Dodávateľ ponuku na riešenie, pričom realizáciu vykonáva následne na základe Objednávateľom písomne prijatej ponuky. Dodávateľ je oprávnený pri ocenení ponuky na rozvoj Projektu použiť výlučne maximálne jednotkové ceny Projektu realizovaného podľa tejto Zmluvy.
	6. Objednávateľ si ďalej vyhradzuje právo na opciu vo vecnom rozsahu plnenia tejto Zmluvy v prípade, že Objednávateľ bude mať záujem o rozvoj Projektu rozšírením prevádzkyschopnosti a funkčnosti Projektu o iné (Projektom neriešené) časti Systému riadenia dopravy TT, ktorých realizátorom nebude Objednávateľ ale tretia osoba, je Dodávateľ povinný ich na základe požiadavky Objednávateľa začleniť a poskytovať plnenie podľa čl. 6 tejto Zmluvy tak, aby bola zabezpečená kompatibilita systémových riešení a zariadení v Systéme riadenia dopravy TT. Plnenie Dodávateľa podľa tohto bodu je podmienené skutočnosťou, že Dodávateľ sa k projektovému riešeniu (projektovej dokumentácii) tretej osoby vyjadrí formou odborného stanoviska o podmienkach navrhovaného riešenia a jeho kompatibility s prevádzkovaným Systémom riadenia dopravy TT a takéto podmienky budú následne zohľadnené a dodržané pri stavebno-technickej realizácii časti Systému riadenia dopravy TT zo strany tretej osoby.
1. **PLATNOSŤ A ÚČINNOSŤ ZMLUVY**
	1. Táto zmluva nadobúda platnosť dňom jej podpísania oboma zmluvnými stranami.
	2. Táto zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka Mesta Trnava, najskôr však po splnení odkladacej podmienky:
2. dňom preukázateľného oznámenia výsledkov administratívnej finančnej kontroly verejného obstarávania Objednávateľovi zo strany poskytovateľa NFP, ktoré umožňujú financovanie výdavkov vzniknutých z obstarávania Projektu, ktorého výsledkom je uzavretie tejto Zmluvy.
	1. Objednávateľ doručí oznámenie o splnení skutočností podľa bodu 15.2. (splnenie odkladacej podmienky účinnosti zmluvy) Dodávateľovi bezodkladne, najneskôr do 3 dní po ich splnení na e-mailovú adresu osoby zodpovednej za Dodávateľa vo veciach technických podľa tejto Zmluvy.
	2. Zmluvné strany sa dohodli, že táto zmluva zaniká dňom doručenia Správy z administratívnej finančnej kontroly verejného obstarávania (kontroly VO), ktorou poskytovateľ NFP neschváli predmetné VO na obstaranie a realizáciu Projektu podľa tejto Zmluvy. Objednávateľ oznámi zánik Zmluvy Dodávateľovi spolu s preukázaním skutočnosti o zániku zmluvy bezodkladne, najneskôr do 3 dní od nastúpenia dôvodu zániku tejto Zmluvy na e-mailovú adresu osoby zodpovednej za Dodávateľa vo veciach technických podľa tejto Zmluvy.
3. **ZÁVEREČNÉ USTANOVENIA**
	1. Zmena tejto Zmluvy je možná len písomnou dohodou oboch Zmluvných strán.
	2. Zmluvné strany berú na vedomie a súhlasia, že v prípade vynútenej zmeny Zmluvy s ohľadom na časovú pôsobnosť zmluvného plnenia, sa Zmluvné strany môžu dohodnúť na indexácii ceny, pričom sa zohľadnia najmä/nie výlučne údaje o priemernej miere inflácie za rozhodujúce obdobie a indexu nárastu cien stavebných prác, materiálov a výrobkov vydávaných Štatistickým úradom SR.
	3. Neoddeliteľnou súčasťou tejto Zmluvy sú Prílohy:

*Príloha č. 1 – Štúdia uskutočniteľnosti Projektu*

*Príloha č. 2 – Technická špecifikácia a opis zadania Projektu*

*Príloha č. 3 – Rozsah služieb a úkonov pri správe, prevádzke a servise Projektu*

*Príloha č. 4 – Cenník úkonov a služieb Dodávateľa*

*Príloha č. 5 – Špecifikácia ceny Projektu*

* 1. Zmluvné strany nemôžu bez písomného súhlasu druhej Zmluvnej strany postúpiť práva z tejto Zmluvy na tretiu osobu.
	2. Otázky touto Zmluvou neupravené sa spravujú ustanoveniami všeobecne záväzných právnych predpisov platných v Slovenskej republike, najmä Obchodného zákonníka a Autorského zákona.
	3. Ak sa preukáže, že niektoré z ustanovení tejto Zmluvy je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení Zmluvy, alebo samotnej Zmluvy. V takomto prípade sa obe Zmluvné strany zaväzujú bezodkladne nahradiť takéto ustanovenie novým tak, aby bol zachovaný účel sledovaný príslušným neplatným či neúčinným ustanovením v čase jeho prijatia, resp. uzavretia tejto Zmluvy.
	4. Zmluvné strany sa dohodli, že písomnosti sa doručujú na adresu sídla Zmluvných strán uvedenú v príslušnom obchodnom registri a považujú sa za doručené dňom prevzatia adresátom. Zmluvné strany sa ďalej dohodli, že písomnosti Zmluvných strán sa považujú za doručené aj v prípade, ak boli vrátené odosielateľovi, pričom adresát svojím konaním alebo opomenutím zmaril doručenie písomnosti (t.j. v prípade, ak adresát odmietol prevzatie písomnosti, je neznámy, alebo ak v odbernej lehote písomnosť neprevzal). Vo všetkých prípadoch uvedených v predchádzajúcej vete tohto ustanovenia Zmluvy sa písomnosť považuje za doručenú uplynutím 7-ho dňa odo dňa jej odoslania. Účinky doručenia nastanú aj vtedy, ak sa adresát o jej obsahu a doručení nedozvedel.
	5. Táto Zmluva je vyhotovená v 6 rovnopisoch, z ktorých 4 vyhotovenia dostane Objednávateľ a 2 vyhotovenia dostane Dodávateľ.
	6. Zmluvné strany vyhlasujú, že si túto Zmluvu prečítali, jej obsahu porozumeli a na znak toho, že zodpovedá ich skutočnej a slobodnej vôli, ju podpísali.